Võlausaldaja üleskutsemenetlus

Võlausaldaja üleskutsemenetlus on menetlus, mille käigus tehakse avalik teadaanne, ja selle eesmärk on anda õigustatud isikutele nende nõuetest või õigustest teadaTsiviilkohtumenetluse seadustik- RT I, 04.07.2017, 31 § 498, kui need isikud ei ole teada või nende elukohtade kohta puuduvad usaldusväärsed andmed. Teadaande tagajärg on nõudest või õigusest teatamata jätmise korral õiguse lõppemine või muu õiguslikult negatiivne tagajärg. Võlausaldaja üleskutsemenetluse käigus selgitatakse välja isikud, kellel oli surnud isiku vastu nõue ehk kohustus, mille võlgnik oli kohustatud täitma.

Üleskutsemenetlus tuleb läbi viia pärandvara inventuuri käigus.Pärimisseadus- RT I, 10.03.2016, 16 § 140 lg 1 Selleks tuleb inventuuri tegijal (pärija või muu õigustatud isik – selleks võib olla ka notarPärimisseadusest tulenevate notari ametitoimingute tegemise kord- RTL 2008, 101, 1435 § 9 lg 1) avaldada ametlikus väljaandes Ametlikud Teadaanded teade, mis peab sisaldama vähemalt järgnevat informatsiooni:Pärimisseadus- RT I, 10.03.2016, 16 § 140 lg 2

Esiteks tuleb teatada pärandaja surmast ja sellest, et pärija või muu õigustatud isik nõuab pärandi inventuuri.Pärimisseadus- RT I, 10.03.2016, 16 § 140 lg 2 p 1

Teiseks tuleb kohustada pärandvara suhtes nõudete ja õigustega isikuid teatada oma nõuetest ja õigustest inventuuri tegijale. Selleks mõeldud tähtaeg on üks kuu alates üleskutse avaldamisest.Pärimisseadus- RT I, 10.03.2016, 16 § 140 lg 2 p 2

Kolmandaks tuleb anda teada tagajärgedest, mis rakenduvad juhul, kui õigustatud isikud nõudest või õigusest tähtaegselt teatamata jätavad.Pärimisseadus- RT I, 10.03.2016, 16 § 140 lg 12 p 3

Juhul, kui võlausaldaja ei anna oma nõudest tähtaegselt teada, vastutab pärija (pärast inventuuri tegemist) täitmata nõude eest üksnes ulatuses, milles ta on temale nõudest teatamise hetkel veel pärandvara arvel rikastunud.Pärimisseadus- RT I, 10.03.2016, 16 § 143 lg 3

 Viited 

Kategooria:Pärimisõigus